Case ID: 1241119
Sentence 17: Belə ki, iddiaçıya məxsus əmək kitabçasından məlum olur ki, o, 1989-cu il mart ayının 1-də işdən azad edilmiş, 1989-cu il fevral ayının 2-də isə digər işə başlamışdır; 1995-ci il may ayının 19-da işdən azad edilmiş, 1995-ci ilin aprel ayının 1-dən başqa işə başlamışdır.Digər tərəfdən bildirməyi zəruri hesab edirik ki, iddiaçının 1995-1996-cı illərdə işləməyinə dair olan qeydlər kiril əlifbası ilə (bununla yanaşı həmin qeydlərin yazılış tərzi, yazan şəxsin xətti oxunaqsız olması ilə seçilir ki, həm iddiaçıya məxsus kitabçadakı digər qeydlər, həm də ümumiyyətlə adətən kitabçalarda aparılan qeydlər oxunaqlı və səliqəli xəttə malik əməkdaşlar tərəfindən realizə edilir), möhürdəki yazılar isə latın qrafikası ilə yazılmışdır ki, bu da şübhə doğurur.Beləliklə, iş materialları ilə təsdiq olunur ki, ilkin sübutetmə yükü qanunvericiliklə üzərinə düşən tərəf kimi iddiaçı ona əmək pensiyası təyin olunması ilə bağlı arzuladığı inzibati aktın cavabdeh tərəfindən qəbul edilməsini zəruri edən faktiki şərtlərin mövcudluğunu sübuta yetirə bilməmişdir, bu inzibati aktın cavabdeh tərəfindən qəbulunu konkret halda istisna edən faktiki şərtlərin mövcudluğu iş materialları ilə təsdiq edilir.